lflage/wiki-talks huggingface dataset:
Уикипедия беседа:Добри статии/Критерии

message: Предлагам на вниманието ви друг вариант за формулиране на критериите за добра статия (превод от немската Уикипедия):
Тази страница представя критерии за Добра статия. Ако желаеш да предложиш статия като кандидат за добра статия моля първо провери, дали отговаря на критериите.
Кои статии се допускат до гласуването?
* Всички статии от всички области. В това число се включват и статии, които може да се приемат от повечето потребители като неразбираеми, но се отнасят по специална тема и са правилно написани и са добре обосновани.
Какви критерии трябва да покриват?
* Статията трябва да разкрива основните аспекти на дадената тема и да е написана с обосновани факти.
* Информацията в статията трябва да е с посочени източници.
* Всички изображения, използвани в статията трябва да са с лиценз.
* Вида и формата на статията трябва да отговарят на стандартите на Уикипедия.
* Статиите трябва да имат въведение, което да резюмира най-важното по темата и да изяснява в каква област е темата на статията.
 
Какво се допуска при добрите статии?
* Части от аспекти на темата е допустимо да липсват или да са непълни (например в статия за държава - аспекта за флора и фауна или част от него).
* Изображения не са непременно задължителни, но ако има, те не бива да са неподходящи или случайно избрани.
* Език: Допускат се по-малки неточности, стига да не затрудняват разбирането на статията.
* Специфичен жаргон (характерен за дадена тематика) се допуска, въпреки затрудняването на разбираемостта на статията, но само ако представянето на темата до налага. Не се толерират излишно сложни фрази, които биват представени като специфична терминология.
--Discovery 12:43, 25 март 2008 (UTC)
thread_title: Превод от немската Уикипедия
Шаблон беседа:Инфокутия аниманга

message: Според мен "demographic" трябва да е "публика" или "зрители"/"читатели". --Daggerstab 16:43, 25 март 2008 (UTC)
replies: text: Да нещо такова трябва да е. После ще го оправя --Animus 16:54, 25 март 2008 (UTC)
replies: text: :Има някакъв проблем с картинката в Header, може ли да го оправиш? --Animus 20:09, 25 март 2008 (UTC)
replies: text: ::Оправих го - параметрите са чувствителни към главни/малки букви. --Daggerstab 21:15, 25 март 2008 (UTC)
thread_title:  Малко помощ с превода
Беседа:Енола Гей

message: Източник за името. Защото аз имам книга на български, където бомбардировачът е наречен "Енола Гей". Гледам, че се среща и в Гугъл. --Daggerstab 14:00, 26 март 2008 (UTC)
replies: text: Ето тук  е дадено на срички, от което се вижда, че "Е" се произнася както в англ. азбука, т. е. наше "И". "NO" е отворена сричка, т. е. предава се с наши "НОУ" и в края "А" е самичко, т. е. предава се пак с наше "А". Но, ако ударението е върху "О" ще е "Инола Гей". Ако намерим източник с ударението можем да сме съвсем сигурни дали е Иноула или Инола. (Прон 14:09, 26 март 2008 (UTC))
replies: text: :Въпросът е как е утвърдено на български. "Инола Гей" и "Иноула Гей" се срещат съответно 2 и 4 пъти в Гугъл, и то на руски. Мисля да местя. Ако искаш, можеш да добавиш правилното произношение в скобите. --Daggerstab 14:12, 26 март 2008 (UTC)
replies: text: ::ОК, ще го добавя.(Прон 14:54, 26 март 2008 (UTC))
thread_title:  "Иноула Гей"
Беседа:Алфред Йодъл

message: Според мен Йодл е утвърденото име. И търсене в google и търсене в books.google показват повече резултати. тук и тук. И превод в книга тук. --ShadeOfGrey 07:10, 27 март 2008 (UTC)
replies: text: Няма кой знае каква разлика в резултатите. И Йодъл е съгласно правописния речник - виж Беседа:Ойген Майндъл. --ShadeOfGrey (беседа) 13:53, 9 октомври 2012 (UTC)
thread_title:  Името
Беседа:Биосфера

message: Текста, че статията е преписана от учебник по химия за 9 клас си стои от март 2007. Няма ли някой, който може да потвърди или отхвърли това твърдение. Лично според мен, текста по-скоро е от учебник по биология, а не по химия, но така или иначе въпросът си стои открит. --Buran 15:32, 27 март 2008 (UTC)
Това е преписано от учебник по Биология от 7-9 клас... не знам точно кой, но е благодарско, защото помага на всички :)--Предният неподписан коментар е направен от анонимен потребител с адрес 95.42.105.64 (беседа • приноси) .
!!!
Текстът е от "Химия за 9 клас", автори - Марко Георгиев, Георги Нейков и др., на издателство "Булвест 2000" издание от 2002г.
213.226.63.56 20:54, 20 юни 2011 (UTC)
thread_title: Авторски права
Беседа:Малц (компания)

message: Братята Прошек полагат основите на производствения корпус през 1941 г. - трудна работа, и двамата умират през 1905. Може би се има предвид пивоварната Прошек. --Спас Колев 13:22, 28 март 2008 (UTC)
thread_title:  Братя Прошек?
Беседа:Джон Дън

message: Струва ми се, че на български е утвърден като "Дон", не Дан. --Daggerstab 20:16, 28 март 2008 (UTC)
replies: text: Произнася се "Дан", а не "Дон". Equiseum 20:19, 28 март 2008 (UTC)
replies: text: :И Вашингтон се произнася "Уошингтън". Питам как е утвърдено. --Daggerstab 20:40, 28 март 2008 (UTC)
replies: text: ::По-важен въпрос е как е правилно, а не как е утвърдено. Equiseum 21:35, 28 март 2008 (UTC)
replies: text: :::Моля? Някога да сте чели Уикипедия:Правила за наименоване? Да сте се замислял защо има статии за Вашингтон и Париж, а не за Уошингтън и Пари? Защо имаме Алиса в Огледалния свят, а не "Алис..."? --Daggerstab 14:10, 29 март 2008 (UTC)
replies: text: ::::Ако е възприето "Джон Дон", преименувай го така. Equiseum 18:55, 30 март 2008 (UTC)
replies: text: :::::Убедена съм, че на български е утвърден като Джон Дън. Да не съм голословна - някой и друг пример:   . Ще преместя. --Maymay 00:38, 5 април 2008 (UTC)
thread_title:  Името
Беседа:Народна освободителна армия

message: Сигурно не е единствената под това гръмко име. Предлагам преместване като „Китайска народна освободителна армия“ или „Народна освободителна армия на Китай“... --Спири 06:56, 29 март 2008 (UTC)
replies: text: Може и да има други армии с подобно название, но със сигурност тази е най-старата и най-мощната, така че не виждам смисъл от местене. Като се появяват други, просто ще направим пояснение, и към заглавието на другите ще добавим в скобки принадлежността (пример: Народна освободителна армия (Виетнам))  
–   Tourbillon Да ? 11:38, 24 април 2008 (UTC)

text: Определено името си иска преместване...--Пламенъ Цвѣтковъ 14:28, 27 октомври 2008 (UTC)

text: Ето един ресурс за едноименни структури: :en:People's Liberation Army (disambiguation) --Александър Бахнев 03:19, 28 октомври 2008 (UTC)
thread_title:  Името
Уикипедия беседа:Проект Помощ

message: Снощи ми хрумна помощните страници да бъдат маркирани по някакъв начин като за начинаещи и напреднали редактори, да се вижда още отварянето на страницата за колко опитен потребител е информацията. Мисълта ми е, да не се паникьосват новодошлите като видят нещо по-сложно. Разбира се, това може да влезе в сила по-късно, когато вече сме поизградили именното пространство, но бързам да споделя идеята преди сама да я забравя.  Мнения? --Спири 11:26, 29 март 2008 (UTC)
thread_title:  Разграничаване на страниците за начинаещи и за напреднали
Беседа:Илюминати

message: В увода пише „Под илюминати обикновено се разбират баварските илюминати, най-голямото и най-могъщото от всички тайни общества в света. Целта им е да установят контрол над хората, световните ресурси и да променят из основи съществуващия ред.“ В избраната статия на немски пише „Zahlreiche Mythen und Verschwörungstheorien ranken sich um eine angebliche Weiterexistenz des Ordens und seine vermeintlichen Tätigkeiten, wozu unter anderem die Französische Revolution, der Kampf gegen die katholische Kirche und das Streben nach Weltherrschaft gerechnet werden.“ (в общи линии: Множество митове и конспиративни теории считат, че орденът продължава да съществува, и че е отговорен за Френската революция, борбата срещу Католическата църква и има стремеж към власт над целия свят“. Статиите се разминават жестоко и в остатъка от тях. Никъде в немската не виждам използване на парични и сексуални слабости като средство за контрол например. За сметка на това там са посочени 20 книги като източник и, както вече написах, статията е избрана. Нашата статията не посочва източници, а единствено дава библиография и външни препратки, което аз разбирам като „повече може да се прочете в тези книги“, а не като източник. За жалост не разбирам от темата и не мога да променя статията, но виждам липсващата неутралност, затова поставих съответния шаблон. --Лорд Бъмбъри (беседа) 09:13, 10 април 2012 (UTC)
replies: text: Аз често работя превеждайки от немски. Може би ще е добре да преработя нашата статия превеждайки големи части от немската и използвайки източниците им. Ако някой вижда проблем в такъв подход да каже преди да се заема ако може. --dimi_z (беседа) 22:44, 1 януари 2013 (UTC)
replies: text: : Лошо няма, стига да има желание--Златко Костадинов (беседа) 09:58, 2 януари 2013 (UTC)

text: : Аз подкрепям този вариант. --Лорд Бъмбъри (беседа) 15:32, 2 януари 2013 (UTC)
thread_title:  Спорна неутралност
Беседа:Чуждестранни армии Изток

message: Липсва раздел "Успехи". Ако само са се проваляли за какво изобщо са служели? Никакви подробности не пише за след войната, въпреки че се споменава в увода. Не е ясно къде се е намирала тази 3-а румънска армия, за която се говори в един от цитираните доклади. Не е ясно кой е този Вебер, споменат в подраздела "Група 1".--Добри 10:27, 1 април 2008 (UTC)
replies: text: Вебер и 3-та румънска ги оправих. Вебер - сгрешено име, 3-та румънска - край Сталинград. --ShadeOfGrey 18:24, 1 април 2008 (UTC)
thread_title:  Забележки
Беседа:Тодор Динов

message: Според „Новинар“ и други сайтове е роден в Дедеагач, според БАН-ските Енциклопедия „България“ и Енциклопедия на изобразителните изкуства в България — в Пловдив. Вярно че като източник енциклопедиите са по-авторитетни от онлайн вестниците, но може би този път грешат? Склонна съм да допусна, че журналистите са почерпили информацията си от по-първа ръка, директно от семейството на Динов. --Спири 06:57, 2 април 2008 (UTC)
thread_title:  Местораждане
Беседа:Бакол

message: Мисля, че двойните гласни в писмения сомалийски се изговарят като една, например Soomaaliyaa си се чете Сомалия без никакви промени - следователно не трябва ли да е Бакол ? –   Tourbillon 11:42, 2 април 2008 (UTC)
replies: text: Това е мн интересно, ако ти се намира некой добър източник под ръка, плз пусни го. --Λичката 11:48, 2 април 2008 (UTC)
replies: text: :Понеже не намерих бълг. източник го направих Бакоол от два руски адреса в "Гугъл". А от арабски дългите еднакви двойни се пишат на български затова го оставих защото вторият език в Сомалия е арабския. Ако си сигурен, че Сомалия не се изговаря с дълги гласни, трябва всички географски понятия да ги направим с по една гласна. Да не би Сомалия така да е утвърдено, а да се изговаря с дълги гласни? (Прон 12:03, 2 април 2008 (UTC))
За съжаление и аз не намирам абсолютно никакви източници по въпроса...Сомалийския език обаче е кушитски, а не семитски, така че за тях не знам нищо, но например Kismaayoo се пише Кисмайо (или даже Кисмаю) на български. Още повече, че (май на сръбски) има два резултата за Бакул. –   Tourbillon 12:21, 2 април 2008 (UTC)
replies: text: ::Ето от англ. уики азбуката  с главните произношения. Кисмайо го намерих в руска карта от 1982 г. като Кисмайо. А ето, току-що открих в Български военен атлас по метода на сравнението река Шабеле с едно "Е" (пише се Shabeelle). От тук следва, че трябва всички да бъдат с една гласна. Сръбските адреси с Бакул са грешни. В  Soomaaliyaa имаме "ОО" предадено като "О", а не "У". (Прон 12:40, 2 април 2008 (UTC))

thread_title:  Оценяване
Беседа:Орион (космически кораб)

message: Какво ще кажете за статията? Може би ѝ трябва още малко работа и дребни редакции. От доста време не сме имали астрономическа статия за избрана, а пък и Орион се очаква да доведе нова космическа ера, както направиха Аполо и совалката. Ако не мислите, че става за избрана, кажете тогава какво ѝ липсва. Искам да имаме наистина добра статия за най-новото поколение космически кораби, а не като за совалката. Нали се сещате, че статията ни за совалката е срамота. Още повече като се има предвид тоновете информация за нея в Интернет и дори упътването към нея (няколко хиляди страници) с подробни обяснения е онлайн и не е copyright. Нека да направим Орион (космически кораб) една добра статия и да ѝ обърнем полагащото ѝ се внимание. --Chech Explorer 14:56, 2 април 2008 (UTC)
replies: text: Статията си е много добра, но още малко източници няма да са излишни.  –   Tourbillon 16:16, 2 април 2008 (UTC)
replies: text: :ОК, ще гледам да поставя на ключовите места. --Chech Explorer 16:18, 2 април 2008 (UTC)

text: :Само информацията във втория линк към раздел „Източници“ описва цялата информация на страницата. Първия линк предлага същата информация в сбита форма, а сайта на Орион към НАСА дава още по-малко информация на още по-просто ниво. --Chech Explorer 16:38, 2 април 2008 (UTC)
replies: text: ::Поздравления за статията. Прегледах я малко през пръсти, но тия дни ще ѝ обърна повече внимание. Въпреки, че едвали ще има какво да се доизпипва.  --Animus 23:25, 3 април 2008 (UTC)
Малка забележка, защо шаблонът не се направи общ? В отделна страничка, така че да се използва и за други статии в бъдещето.--Черноризецът 09:21, 4 април 2008 (UTC)

text: Кой шаблон? --Chech Explorer 11:07, 4 април 2008 (UTC)
replies: text: :Основния.--Черноризецът 16:39, 4 април 2008 (UTC)
replies: text: ::Не разбирам какво имаш предвид. Кой е основния шаблон? --Chech Explorer 03:17, 5 април 2008 (UTC)
replies: text: ::: Колко шаблона има? Първия шаблон с основните данни за Орион. --Черноризецът 12:38, 5 април 2008 (UTC)
replies: text: :::: Извинявайте, че се намесвам, ама това в началото не е шаблон, а таблица. Но идеята е добра - да се направи общ шаблон за всички космически кораби по подобие на този. --Mortdefides 15:31, 6 април 2008 (UTC) П.П.: Статията е добра!
replies: text: :::::Шаблонът е готов: :Шаблон:Инфо космически кораб. Сега трябва да се приложи „нагоре-надолу“. --Chech Explorer 17:07, 6 април 2008 (UTC)
replies: text: :::::: Да това имах на ум, други забележки нямам --Черноризецът 09:50, 12 април 2008 (UTC)
thread_title:  Кандидат за избрана
Беседа:Нирвана

message: Какво става след Нирвана?
replies: text: Нищо. Нирвана е върховната простота.   –   Tourbillon 16:09, 2 април 2008 (UTC)

text: Макар и четири години по-късно: "Нирвана" означава угасване на огъня на страданието. Осъзнаването не само не угасва, а сияе напълно. Учителите я описват като всепроникваща мъдрост, радост и най- висше функциониране. :) --DiHri (беседа) 13:41, 20 май 2012 (UTC)
thread_title:  Нирвана 

message: Уважаеви Equiseum! Много се радвам на добавянето на шрифта деванагари, няма нужда да се пести в статии, свързани с Индия, както преди Вашата намеса. Имам обаче следния въпрос: когато копирах изписването на пали, n. (с точка отдолу) не се възпроизведе, наясно съм, че в пали има три н - n, n. и .n (точка отгоре), може би и в санскрит също, но не знам защо буквата не се появи тук от немската У? И друг въпрос, може би като кокошката и яйцето: според вас редно ли е да се пише пали на деванагари и кой е правилният шрифт за свекения език на будизма, след като лат. се използва само от западни учени, а където съм чел литература по въпроса, винаги съм срещал: "използва се шрифтът на съответната държава". Любопитен съм за Вашето мнение по въпроса, а също и на всекиго с познания по санскрит или пали. Bogorm 19:40, 16 май 2008 (UTC)
replies: text: Аз нямам познания по пали, а и времето ми в нета е доста ограничено, тъй че не мога да проуча въпроса. На английската уикипедия е дадено изписване на пали на деванагари и на латиница. Equiseum 10:37, 19 май 2008 (UTC)
thread_title:  Изписвания 

message: "Таковостта"? --Alexd (беседа) 04:56, 1 юли 2012 (UTC)
replies: text: На български звучи малко особено - знам, но това е терминът. На санскрит е Татхата, на английски е "suchness", на руски е "таковость". --DiHri (беседа) 11:52, 1 юли 2012 (UTC)
thread_title:  Текст на статията 

message: Моля ви се, особено по такива статии, пишете с източници. --Alexd (беседа) 05:00, 1 юли 2012 (UTC)
thread_title:  Източници
Беседа:Каракорум

message: Име объркване в интеруики свързването. На другоезичните статии за планината Каракорум няма връзка към тази статия, но има връзка към тази статия на статиите за монголската историческа столица Каракорум.
Equiseum 20:57, 5 април 2008 (UTC)
thread_title: Интеруики
Категория беседа:Психоактивни вещества

message: Предлагам изтриване на категорията. Малкото статии, които са в нея, могат спокойно да влязат в категорията „психоактивни вещества“, защото иначе и в двете категории ще става въпрос за едни и същи вещества. Освен това „психоактивни вещества“ е по-широка категория, обхващаща много повече теми от тютюн до халюциногени и морфин, а психотропните са ограничени и не могат да съдържат кафето напр., което си е психоактивно вещество.Badn3wz 02:02, 7 април 2008 (UTC)
thread_title:  Преместено от Категория беседа:Психотропни средства
Беседа:Михаил Арнаудов

message: Има някаква тетовска връзка. Дали някой не знае нещо или няма добра биография?--Мико 07:26, 7 април 2008 (UTC)
replies: text: Погледнах в Енциклопедия "България", понеже друго нямам под ръка за  него. Не се споменава подобен факт. (Прон 07:48, 8 април 2008 (UTC))

message: Тука  се казва, че баща му е масон Петър Костов Арнаудов от Елена - това е същият явно представител на Русенска епархия на Първи църковно-народен събор. Не е невъзможно да са един и същи човек с Петър Сибинов Арнаудов - Арнаудов очевидно е прякор и човекът може би е Петър Костов Сибинов или Петър Сибинов Костов? --Мико 10:50, 13 септември 2011 (UTC)
replies: text: Гледам в „Михаил Арнаудов. Човекът и ученият. Литературна анкета и характеристика“ на Искра Арнаудова (С. 1977). Пише за Петър Сибинов Арнаудов, който е родом от Тетово, пък неговият татко, Сибин, бил с корени от Вратница. Цитира и спомени на самия Арнаудов за баща му - търговец, чиновник, съчувствал на стамоболвистите...  Няма потвърждение за събора. Може би става дума за съвпадение на имена - Зина Маркова пише, че Петър К. Арнаудов бил свещеник.--Simin (беседа) 17:57, 19 февруари 2018 (UTC)
thread_title:  Татко
Беседа:Юли (група)

message: След като тези са германци, не трябва ли името да е "Юли" - като месеца (:de:Juli)? --Daggerstab 15:36, 7 април 2008 (UTC)
replies: text: Ако има фенове на тая група да свиркат, да не се излагаме тука . Аз си признавам, че го прочетох това име през английска транскрипция. --Λичката 15:38, 7 април 2008 (UTC)
replies: text: :И аз нямам представа за името, но на немски е "Юли". (Прон 15:51, 7 април 2008 (UTC))
thread_title:  Името
Беседа:Кушнишки манастир

message: През 1917 в свой доклад директорът на Етнографския музей в София Младен Панчов пише за манастира: "В един гръцки надпис над аязмото в двора на манастира, вероятно от по-нови времена препис от стар такъв, се обяснява, че манастирът е основан в 518 г. подир Христа от монаха Германос след чудотворно посочване на вода от птицата кос (по гръцки Косифос), затова и манастирът се налича Косифиниса - женски род, защото се отнася до Св. Богородица..." (ЦДА, ф. 177, оп.1, а.е. 475, л. 25 гр.). Не мога да взема отношение към предложената етимология, но ако се намери втори източник, който да потвърди версията/легендата за VІ век като начало на манастира, можем да го включим в текста на статията.--Simin 19:15, 7 април 2008 (UTC)
Чак сега видях в гръцката У, че и там е 518 г. Мисля, че това е е достатъчно.--Simin 19:23, 7 април 2008 (UTC)
replies: text: В единия източник пише друга етимология, но това за гърците е нормално - "Το όνομα της Μονής, κατά μία από τις τρεις (3) εκδοχές, οφείλεται στο θαύμα της εικόνας της Παναγίας, η οποία έλαμπε και σκορπούσε φως "φοινικούν", δηλαδή κόκκινο, όπως η πορφυρά των Φοινίκων. Απ' αυτό προέρχεται και η ονομασία". А и тоя Герман кой е - един Бог знае - на някои места е Свети Герман, т.е. патриархът от 8 век, на други е 6 век - изобщо хаос, затова и не съм се занимавал с историята.--Мико 19:39, 7 април 2008 (UTC)
Нашите са го обрали страховито - една цяла зала в НИМ е пълна с неща от манастира - наречен е по различни начини, но предимно Косиница. Да вземем на прекръстим на Кушнишки манастир? --Мико 10:12, 5 октомври 2011 (UTC)

message: Какъв е тоя свети Дионисий партиарх в Константинопол в края на 18 век загадка? --Мико 18:06, 5 октомври 2011 (UTC)
thread_title:  Патриарх Дионисий
Беседа:Херона

message: Правилната форма на каталонски е "Жирона". --Чичо Льоша 08:26, 9 април 2008 (UTC)
replies: text: На каталонски е Жирона, но в България е утвърден правопис според испанското произношение. (Прон 14:02, 11 април 2008 (UTC))
thread_title: Жирона
Беседа:Ласаро Карденас

message: Цитатът на Малволио направо ме уби, нямаше ли някакъв шаблон за "статия-паун"? --Vladko 04:41, 10 април 2008 (UTC)
replies: text: А видя ли източника, самия Шекспир! Шаблонът е  и на статията определено ù трябва противокомунистическа резачка --PetaRZ 08:52, 10 април 2008 (UTC)
replies: text: :Що се отнася до Малволио - нямам екземпляр на български език, цитирам мнения на историци отляво и отдясно, тъй като Карденас е бил доста голям "трън" за Америка и има достатъчно много материали на тази тема.  Опитал съм се обективно да отразя мненията и на привържениците и на критиците.  Карденас е важен мексикански политик, не че България особено много се вълнува от Мексико, но функцията на една енциклопедия е да отвори всички прозорци, а не по "комунистически" само онези, които ни устройват.  Най-накрая, по отношение на "комунистическата резачка" - срам и позор! и защо не вземете да си устроите и едно ауто-да-фе по хитлеристки модел, a la 1936, за да изгорите всички книги и творения на инакомислещи...  Сенко 07:34, 29 април 2008 (UTC)

message: Като препрочитам в основни линии написаната само от мен статия разбирам проблемите на някои от уикипедианците с неутралността на статията.  Проблемът е, че няма много литература за Карденас и това, което има е много ляво.  Ще се опитам да премахна много от епитетите и възклицанията на американските историографи, от окоито съм чел , за да опиша Карденас, понеже напълно разбирам какво имат превид.  Не съм си променил мнението по отношение на "комунистическата резачка" - цензурата и отдната и от другата страна е грозна работа... --Сенко 01:41, 28 октомври 2011 (UTC)
thread_title: Неутралност
Беседа:Йоаким Кърчовски

message: Манастира „Св. Йоан“ да не би да е случайно Бигорския манастир? --Λичката 11:23, 10 април 2008 (UTC)
replies: text: Да.--Мико 11:48, 10 април 2008 (UTC)

message: Да попитам, как според вас е по-правилно? Аз лично залагам на „просветна“. Поздрави! --Стан 11:53, 10 април 2008 (UTC)
thread_title:  „просветна“ или „просветителска“ дейност 

message: Видяхте ли каква статийка спретнах за него в английската wiki? Нещо ме разочарова пристрастното французко мнение и реших да направя версия в английската wikipedia, която версийка хем да показва изстината, хем да е по безпристрастна, като предлага и македонската гледна точка и фактите, които я правят безстойностна! Поздрави! Nauka 22:40, 10 април (UTC)
replies: text: Поздрави и за двете статии :). --Λичката 20:09, 10 април 2008 (UTC)
thread_title: Английска версия

message: Куманов дава около 1780.Николова, В., Куманов, М., България. Кратък исторически справочник, том 3, стр. 251 --Ilikeliljon (беседа) 19:28, 19 март 2013 (UTC)
replies: text: Куманов не е кат да няма грешки. И Енциклопедия Пирински край дава около 1850. Трябва да се види и в други източници.--Кочев (беседа) 19:42, 19 март 2013 (UTC)
thread_title:  Година на раждане 

thread_title:  Бележки